«Այս ծրագիրն իրականացնելու արդյունքում իրապես մենք կկարողանանք փոփոխություն բերել մեր ավագ ընկերների կյանքում, մեր հնարավորությունների սահմանում փորձել ենք իրենց կյանքը փոքր ինչ հետաքրքիր դարձնել: Սոցիալական խնդիրները բազմաշերտ են և տարբեր գերատեսչությունների փոխգործակցությունը միայն կարող է իսկապես այդ խնդիրները լուծել և արդյունքներ տալ: Աշխատանքի և սոցիալական հարցերի նախարարության առաջնահերթություններից է ներառականությունը՝ չանտեսել այն քաղաքացիներին, ովքեր տարբեր սոցիալական խնդիրների պատճառով դուրս են մնում հասարակության հետ շփումներից: Մշակութային ծրագրերը հասարակության մեջ ստեղծում են համերաշխության մթնոլորտ ու միջավայր, որտեղ շփումները կախված չեն սոցիալական կարգավիճակից»,- ընդգծել է Մանե Թանդիլյանը: